**B. Osobitná časť**

**K čl. I**

**K bodu 1**

​Legislatívno-technická úprava.

**K bodu 2**

​Vo všeobecnosti je na poskytnutie priamych platieb oprávnená akákoľvek poľnohospodárska plocha, ktorú žiadateľ obhospodaruje a na ktorú možno poskytnúť podporu vedenú v evidencii dielov pôdnych blokov a ktorá sa využíva na poľnohospodársku činnosť alebo sa prevažne využíva na poľnohospodársku činnosť. Poľnohospodárskou činnosťou sa rozumie produkcia, chov alebo pestovanie poľnohospodárskych výrobkov vrátane zberu, dojenia a rozmnožovania zvierat a chovu zvierat na poľnohospodárske účely; udržiavanie poľnohospodárskej plochy v stave, v ktorom je vhodná na pastvu alebo pestovanie bez prípravnej činnosti nad rámec použitia bežných poľnohospodárskych postupov a strojov na základe kritérií podľa § 5 alebo vykonávanie minimálnej činnosti na poľnohospodárskych plochách prirodzene ponechaných v stave vhodnom na pastvu podľa § 6. Nakoľko ide o všeobecné požiadavky na poskytnutie priamych platieb, je vhodné tieto ustanovenia presunúť z § 7 do § 2.

**K bodu 3**

Legislatívno-technická úprava z dôvodu úpravy uvedenej v bode 1.

**K bodu 4**

​Legislatívno-technická úprava z dôvodu úpravy uvedenej v bode 1.

**K bodom 5 až 8**

​Legislatívno-technická úprava z dôvodu zosúladenia s nariadením Európskeho parlamentu a Rady (EÚ) č. 1307/2013 zo 17. decembra 2013,  ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 a výkladom Európskej komisie.

**K bodu 9**

​V nadväznosti na ustanovenia nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky, a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008, v oblasti zachovávania trvalých pasienkov sa táto podmienka krížového plnenia s účinnosťou pre rok podávania žiadostí 2017 vypúšťa.

**K bodu 10**

​Vo všeobecnosti je na poskytnutie priamych platieb oprávnená akákoľvek poľnohospodárska plocha, ktorú žiadateľ obhospodaruje a na ktorú možno poskytnúť podporu vedenú v evidencii dielov pôdnych blokov a ktorá sa využíva na poľnohospodársku činnosť alebo sa prevažne využíva na poľnohospodársku činnosť. Poľnohospodárskou činnosťou sa rozumie produkcia, chov alebo pestovanie poľnohospodárskych výrobkov vrátane zberu, dojenia a rozmnožovania zvierat a chovu zvierat na poľnohospodárske účely; udržiavanie poľnohospodárskej plochy v stave, v ktorom je vhodná na pastvu alebo pestovanie bez prípravnej činnosti nad rámec použitia bežných poľnohospodárskych postupov a strojov na základe kritérií podľa § 5 alebo vykonávanie minimálnej činnosti na poľnohospodárskych plochách prirodzene ponechaných v stave vhodnom na pastvu podľa § 6. Nakoľko ide o všeobecné požiadavky na poskytnutie priamych platieb, je vhodné tieto ustanovenia presunúť z § 7 do § 2.

**K bodom 11 až13**

​Legislatívno-technická úprava z dôvodu úpravy uvedenej v bode 1.

**K bodu 14**

​Uvádza sa prechodné ustanovenie k úprave účinnej od 1. marca 2017.

**K bodu 15**

​Zosúlaďuje sa poznámka pod čiarou 69 k požiadavkám hospodárenia v položke PH1, ktorými sa upravujú podmienky skladovania hospodárskych hnojív v zraniteľných oblastiach, podmienky používania dusíkatých hnojivých látok v zraniteľných oblastiach a povinnosti vyplývajúce z plnenia podmienok tzv. dusičnanovej smernice, ktorá je transponovaná novelou zákona č. 136/2000 Z. z. o hnojivách, ktorá nadobudla účinnosť 1. januára 2016.

**K bodom 16 a 17**

​Z dôvodu zosúladenia právnej úpravy s výsledkami konzultácii s Európskou komisiou sa pre potreby posudzovania oprávnenosti plôch s medziplodinami a zeleným pokryvom dopĺňa podmienka v prílohe č. 2 „Pravidlá krížového plnenia“ ako relevantná podmienka dobrých poľnohospodárskych a environmentálnych podmienok v položke DPEP 4 písm. b) a z rovnakého dôvodu sa v položke DPEP 5 vypúšťa podmienka minimálneho obhospodarovania pôdy týkajúca sa hĺbky eróznych rýh.

**K bodu 18**

​Legislatívno-technická úprava.

**K bodu 19**

V prílohe č. 7 sa dopĺňa do zoznamu medziplodín „Lupina biela (Lupinus albus)“ a „Lupina uzkolistá (Lupinus angustum folius)“.

**K čl. II**

​Navrhuje sa účinnosť nariadenia vlády Slovenskej republiky od 1. marca 2017.
Dátum nadobudnutia účinnosti návrhu novely nariadenia vlády je určený tak, aby jeho adresáti mali dostatok času na oboznámenie sa s novou právnou úpravou.